Кызыл-Кыя (аэропорт)

Кызыл-Кыя аэропорту () (IATA: жок (КЫК), ICAO: UAFS) ― Кызыл-Кыя жана Пүлгөн шаарларына кызмат көрсөткөн аэропорт.

 Тарыхы 
Кызыл-Кыя аэропорту 1930-жылдары тоо-кен шаарчасынын жанындагы конуу тилкеси катары иштей баштаган. Азыркы учуу тилкеси жана терминалы 1970-жылдары курулган. Аэропорт 3C категориясындагы региондук аэропорт болуп саналат. Учуу тилкесинин жүк көтөрүмдүүлүгү 22 тонна, инструменталдык конуу жабдыктары жок жана күндүзгү убакта гана иштейт.

Кызыл-Кыя аэропорту Өзбекстан чек арасына жакын жайгашканына карабастан, бул жерде бажы жана чек ара көзөмөлү жүргүзүлбөйт жана ал Кыргызстан ичиндеги каттамдарга гана кызмат көрсөтөт. 2002-жылга чейин Кызыл-Кыя аэропорту жыл бою Бишкек жана Чолпон-Ата шаарлары менен аба каттамдарын камсыздап келген.

 Дагы караңыз 

 Кыргызстандагы аэропорттордун тизмеси

 Шилтемелер 

 Great Circle Mapper: Airports in Kyrgyzstan 

Категория:Кыргызстандын аэропорттору
Категория:Баткен облусу